
Κομοτηνή, Ιούλιος 2026

Σκοπός της Δράσης είναι η ενίσχυση υφιστάμενων επιχειρήσεων (Μεγάλων, Μεσαίων, Μικρών και Πολύ Μικρών) της Περιφέρειας Ανατολικής Μακεδονίας και Θράκης (Π-ΑΜΘ) να υλοποιήσουν επενδυτικά σχέδια έρευνας-καινοτομίας (πράξεις) που πληρούν τις προϋποθέσεις βάσει της Στρατηγικής Τεχνολογιών για την Ευρώπη (STEP), ήτοι:
· τεκμηριώνεται ότι το προτεινόμενο επενδυτικό σχέδιο έρευνας-καινοτομίας (πράξη) συμβάλλει στη στήριξη της ανάπτυξης ή της παραγωγής κρίσιμων τεχνολογιών στην Ευρωπαϊκή Ένωση ή στη διασφάλιση και ενίσχυση των αντίστοιχων αλυσίδων αξίας (STEP Objectives).
· τεκμηριώνεται ότι το προτεινόμενο επενδυτικό σχέδιο έρευνας-καινοτομίας (πράξη) εντάσσεται σε προτεραιότητα τομέα της Στρατηγικής Τεχνολογιών για την Ευρώπη (STEP):
α.	Ψηφιακές τεχνολογίες & καινοτομία στον τομέα της υπερπροηγμένης τεχνολογίας,
β.	Κρίσιμες καθαρές και αποδοτικές ως προς τη χρήση των πόρων τεχνολογίες,
γ.	Βιοτεχνολογίες,
δ.	Αμυντικές Τεχνολογίες,
όπως αναλυτικά προσδιορίζονται στο Παράρτημα 1: Προτεραιότητες τομέων Στρατηγικών Τεχνολογιών για την Ευρώπη (STEP) (STEP Sectors).
· τεκμηριώνεται ότι το προτεινόμενο επενδυτικό σχέδιο έρευνας-καινοτομίας (πράξη) εισάγει στην εσωτερική αγορά ένα καινοτόμο, αναδυόμενο στοιχείο αιχμής με σημαντικό οικονομικό δυναμικό ή συμβάλλει στη μείωση ή την πρόληψη στρατηγικών εξαρτήσεων της Ένωσης (STEP Conditions).
ΕΠΙΛΕΞΙΜΕΣ ΕΠΙΧΕΙΡΗΣΕΙΣ
Δικαιούχοι στο πλαίσιο της παρούσας πρόσκλησης, είναι υφιστάμενες μεγάλες, μεσαίες, μικρές και πολύ μικρές επιχειρήσεις, οι οποίες:
-	χρησιμοποιούν απλογραφικό ή διπλογραφικό λογιστικό σύστημα (τηρούν βιβλία Β΄ ή Γ' κατηγορίας),
-	μέχρι την ημερομηνία υποβολής της αίτησης έχουν κλεισμένες τουλάχιστον δύο (2) πλήρεις διαχειριστικές χρήσεις.
ΠΡΟΫΠΟΛΟΓΙΣΜΟΣ ΚΑΙ ΔΙΑΡΚΕΙΑ ΕΡΓΩΝ
Η Δημόσια Δαπάνη της Δράσης, στο πλαίσιο της παρούσας Πρόσκλησης, ανέρχεται σε 8.000.000€. 
Επιχορηγούμενος προϋπολογισμός κάθε πράξης μπορεί να κυμαίνεται από 500.000€ έως 1.000.000€.
H μέγιστη διάρκεια υλοποίησης των πράξεων είναι έως 36 μήνες από την ημερομηνία ηλεκτρονικής κοινοποίησης της οριστικής έγκρισης της αίτησης χρηματοδότησής (αποτέλεσμα αξιολόγησης ή αποτέλεσμα αξιολόγησης ένστασης).
ΕΠΙΛΕΞΙΜΕΣ ΔΑΠΑΝΕΣ
Ως ημερομηνία έναρξης επιλεξιμότητας δαπανών ορίζεται η ημερομηνία ηλεκτρονικής υποβολής της αίτησης χρηματοδότησης. Δαπάνες που θα μπορούν να ενταχθούν ως επιλέξιμες είναι:
	Κωδικός ΟΠΣΚΕ
	Κατηγορίες/Υποκατηγορίες δαπανών
	Επισημάνσεις/Όρια

	01.
	Δαπάνες προσωπικού
	

	01.08.
	Ερευνητές και τεχνικοί στο βαθμό που απασχολούνται άμεσα στο έργο
	Έως 70% του επιχορηγούμενου π/ϋ

	02.
	Δαπάνες Εξοπλισμού, Μεταφορικών Μέσων
& Οργάνων
	

	02.03.
	Δαπάνες για αγορά οργάνων και εξοπλισμού, στον βαθμό και για όσο χρόνο χρησιμοποιούνται για το έργο (αποσβέσεις)
	Έως 40% του επιχορηγούμενου π/ϋ

	04.
	Δαπάνες για Παροχή Υπηρεσιών
	

	04.02.
	Δαπάνες για ανάθεση έρευνας επί συμβάσει σε φυσικά ή νομικά πρόσωπα
	Έως 40% του επιχορηγούμενου π/ϋ

	09.
	Έμμεσες Δαπάνες
	Άρθρο 54,
Καν. 1060/2021)

	09.01.
	Έμμεσες Δαπάνες (7% επί των επιλέξιμων άμεσων δαπανών του επενδυτικού σχεδίου)
	7% επιλέξιμων άμεσων δαπανών της πράξης


Δεν είναι επιλέξιμες δαπάνες που συνδέονται με την παραγωγή, την επεξεργασία, τη μεταφορά, τη διανομή, την αποθήκευση ή την καύση ορυκτών καυσίμων.
ΚΑΘΕΣΤΩΣ ΕΝΙΣΧΥΣΗΣ
Στο πλαίσιο της παρούσας Δράσης, περιλαμβάνεται η «ενίσχυση για έργα έρευνας και ανάπτυξης», σύμφωνα με το άρθρο 25 του Κανονισμού (ΕΕ) αριθ. 651/2014 (Γενικός Κανονισμός Απαλλαγής κατά Κατηγορία-ΓΑΚ), όπως τροποποιήθηκε και ισχύει, και ειδικότερα σε:
· Βιομηχανική έρευνα,
· Πειραματική ανάπτυξη.
Το ποσοστό ενίσχυσης ορίζεται ως εξής:
	Είδος έρευνας
	Μεγάλες
επιχειρήσεις
	Μεσαίες
επιχειρήσεις
	Πολύ μικρές και
μικρές επιχειρήσεις

	Βιομηχανική έρευνα
	έως 50%
	έως 60%
	έως 70%

	Βιομηχανική έρευνα υπό προϋποθέσεις (*)
	έως 65%
	έως 75%
	έως 80%

	Πειραματική ανάπτυξη
	έως 25%
	έως 35%
	έως 45%

	Πειραματική ανάπτυξη υπό προϋποθέσεις (*)
	έως 40%
	έως 50%
	έως 60%


(*)	Η προσαυξημένη ένταση της ενίσχυσης για τη βιομηχανική έρευνα και την πειραματική ανάπτυξη ισχύει, εάν τα αποτελέσματα του έργου διαδίδονται ευρέως μέσω συνεδρίων, δημοσιεύσεων, αποθετηρίων ελεύθερης πρόσβασης ή μέσω δωρεάν λογισμικού ή λογισμικού ανοικτής πηγής.

ΥΠΟΒΟΛΗ ΚΑΙ ΑΞΙΟΛΟΓΗΣΗ ΑΙΤΗΣΕΩΝ ΧΡΗΜΑΤΟΔΟΤΗΣΗΣ
Οι αιτήσεις χρηματοδότησης θα υποβάλλονται μόνον ηλεκτρονικά χωρίς την προσκόμιση φυσικού φάκελου δικαιολογητικών μέσω του Ολοκληρωμένου Πληροφοριακού Συστήματος Διαχείρισης Κρατικών Ενισχύσεων (ΟΠΣΚΕ). Η προθεσμία και ο τρόπος υποβολής, τα απαιτούμενα δικαιολογητικά, οι υποχρεώσεις των δικαιούχων, τα κριτήρια αξιολόγησης των αιτήσεων καθώς και οι λοιποί όροι υλοποίησης θα περιγραφούν στην Αναλυτική Πρόσκληση της Δράσης. 
Η αξιολόγηση των αιτήσεων χρηματοδότησης γίνεται με τη μέθοδο της συγκριτικής αξιολόγησης. Κατά την αξιολόγηση και τον έλεγχο των αιτήσεων θα γίνουν διασταυρώσεις μέσω Εθνικών Βάσεων Δεδομένων (πχ ΑΑΔΕ, ΕΡΓΑΝΗ), ώστε να επαληθευθεί η ακρίβεια των στοιχείων που περιέχονται σε αυτές και να αποφευχθούν φαινόμενα απάτης σε βάρος του ενωσιακού προϋπολογισμού. 
Υποβάλλεται μία (1) πρόταση ανά δικαιούχο. 
Αρχικά θα διενεργείται έλεγχος προϋποθέσεων συμμετοχής και στη συνέχεια θα βαθμολογούνται βάσει κριτηρίων που θα ορισθούν στην αναλυτική Πρόσκληση και στα αντίστοιχα παραρτήματα αυτής. 
Ενδεικτικά, δύνανται να περιλαμβάνονται τα ακόλουθα: 
· Δικαιούχος που εμπίπτει στην πρόσκληση
· Πληρότητα αίτησης χρηματοδότησης
· Επιλεξιμότητα δαπανών
· Προϋπολογισμός και Διάρκεια πράξεων
· Ποσοστό ενίσχυσης – Χρηματοδοτικό σχήμα
· Συμβατότητα με θεσμικό πλαίσιο χορήγησης κρατικών ενισχύσεων
Επίσης, αξιολογούνται:
· Επιστημονική και τεχνική αρτιότητα (Excellence)
· Αποτελέσματα και Επιπτώσεις (Impact)
· Ποιότητα & αποτελεσματικότητα υλοποίησης (Quality-efficiency of implementation)
Ειδικά για το STEP αξιολογούνται επιπλέον: 
· Τεκμηρίωση συμβολής της προτεινόμενης πράξης σε στόχους της πολιτικής STEP (STEP Objectives):
· στήριξη της ανάπτυξης ή της παραγωγής κρίσιμων τεχνολογιών στην Ευρωπαϊκή Ένωση (S.1.1) ή
· διασφάλιση και ενίσχυση των αντίστοιχων αλυσίδων αξίας (S.1.2) 
· Τεκμηρίωση ένταξης σε προτεραιότητα τομέων της πολιτικής STEP (STEP Sectors)
· Τεκμηρίωση της κάλυψης της προτεινόμενης πράξης των προϋποθέσεων της πολιτικής 
ΠΛΗΡΟΦΟΡΙΕΣ – ΔΗΜΟΣΙΟΤΗΤΑ
Η περίοδος υποβολών των αιτήσεων χρηματοδότησης θα οριστεί στην Αναλυτική Πρόσκληση. Η Προδημοσίευση, η Αναλυτική Πρόσκληση της Δράσης (καθώς και το σύνολο των Παραρτημάτων που την συνοδεύουν), θα αναρτηθούν στην ιστοσελίδα της ΕΥΔ του Προγράμματος «ΑΝΑΤΟΛΙΚΗ ΜΑΚΕΔΟΝΙΑ, ΘΡΑΚΗ», https://www.eydamth.gr/
E-mail επικοινωνίας: ikessanlis@mou.gr (Γιάννης Κεσανλής), edimaridou@mou.gr (Ελένη Δημαρίδου)
Τηλέφωνο επικοινωνίας: 25313-52332, 35313-52324

Παράρτημα 1
Προτεραιότητες τομέων Στρατηγικών Τεχνολογιών για την Ευρώπη (STEP)
Παρακαλούμε σημειώστε τους Τομείς STEP ενδιαφέροντος
Οι διακριτές διαγραφές αφορούν την αρχική πρόταση της Υπηρεσίας και τίθεται σε διαβούλευση

	[bookmark: _Hlk178327928]Τομείς Ψηφιακών 
Τεχνολογιών
	Τεχνολογίες

	Προηγμένες τεχνολογίες ημιαγωγών
	Μικροηλεκτρονική, συμπεριλαμβανομένων των επεξεργαστών· τεχνολογίες φωτονικής, συμπεριλαμβανομένων των λέιζερ υψηλής ενέργειας· μικροκυκλώματα υψηλής συχνότητας· εξοπλισμός κατασκευής ημιαγωγών σε πολύ προηγμένα μεγέθη κόμβων· τεχνολογίες ημιαγωγών κατάλληλες για διαστημική χρήση

	Τεχνολογίες τεχνητής νοημοσύνης
	Αλγόριθμοι τεχνητής νοημοσύνης· υπολογιστική υψηλών επιδόσεων· υπολογιστική νέφους και παρυφών· τεχνολογίες ανάλυσης δεδομένων· όραση υπολογιστή, γλωσσική επεξεργασία, αναγνώριση αντικειμένων· τεχνολογίες προστασίας της ιδιωτικής ζωής (π.χ. ομοσπονδιακή μάθηση)

	Κβαντικές τεχνολογίες
	Κβαντική υπολογιστική· κβαντική κρυπτογραφία· κβαντικές επικοινωνίες· διανομή κβαντικών κλειδιών· κβαντική ανίχνευση, συμπεριλαμβανομένης της κβαντικής βαρυτημετρίας· κβαντικό ραντάρ· κβαντική προσομοίωση· κβαντική απεικόνιση· κβαντικά ρολόγια· μετρολογία· κβαντικές τεχνολογίες κατάλληλες για διαστημική χρήση

	Προηγμένη συνδεσιμότητα, πλοήγηση και ψηφιακές τεχνολογίες
	Ασφαλείς ψηφιακές επικοινωνίες και συνδεσιμότητα, όπως το RAN & Open RAN (Δίκτυο Ραδιοπρόσβασης), και τα δίκτυα 5G και 6G· τεχνολογίες κυβερνοασφάλειας, συμπεριλαμβανομένων των συστημάτων κυβερνοεπιτήρησης, κυβερνοασφάλειας και κυβερνοεισβολής, και της ψηφιακής εγκληματολογίας· διαδίκτυο των πραγμάτων και εικονική πραγματικότητα· τεχνολογίες κατανεμημένου καθολικού και ψηφιακής ταυτότητας· τεχνολογίες καθοδήγησης, πλοήγησης και ελέγχου, συμπεριλαμβανομένων της αεροηλεκτρονικής και του εντοπισμού θέσης στη θάλασσα, και διαστημικός εντοπισμός θέσης, πλοήγηση και χρονισμός· ασφαλής δορυφορική συνδεσιμότητα

	Προηγμένες τεχνολογίες ανίχνευσης
	Ηλεκτροοπτική, ραντάρ, χημική, βιολογική και κατανεμημένη ανίχνευση, και ανίχνευση ακτινοβολίας· μαγνητόμετρα, μαγνητικά κλισιόμετρα· υποβρύχιοι αισθητήρες ηλεκτρικών πεδίων· βαρυτόμετρα και κλισιόμετρα

	Ρομποτική και αυτόνομα συστήματα
	Αυτόνομα επανδρωμένα και μη επανδρωμένα οχήματα (διαστημικά, εναέρια, χερσαία, επιφανείας και υποβρύχια), συμπεριλαμβανομένης της κίνησης κατά σμήνη· ρομπότ και συστήματα ακριβείας ελεγχόμενα από ρομπότ· εξωσκελετοί· συστήματα που βασίζονται στην τεχνητή νοημοσύνη

	Τομείς καθαρών και αποδοτικών ως προς τη χρήση των πόρων τεχνολογιών, όπως ορίζονται στον NZIA[footnoteRef:1] [1: 	Κανονισμός του Ευρωπαϊκού Κοινοβουλίου και του Συμβουλίου σχετικά με τη θέσπιση πλαισίου μέτρων για την ενίσχυση του οικοσυστήματος παραγωγής προϊόντων τεχνολογιών μηδενικών καθαρών εκπομπών της Ευρώπης (κανονισμός για τη βιομηχανία των μηδενικών καθαρών εκπομπών), ο οποίος συμφωνήθηκε σε πολιτικό επίπεδο στις 6 Φεβρουαρίου 2024 και δεν έχει δημοσιευθεί ακόμη. Περισσότερα στην επίσημη σελίδα της Ευρωπαϊκής Επιτροπής και στο κείμενο του EUR-Lex.] 

	Καθαρές και αποδοτικές ως προς τη χρήση των πόρων τεχνολογίες, όπως ορίζονται στον NZIA

	Ηλιακές τεχνολογίες
	Ηλιακές φωτοβολταϊκές τεχνολογίες· ηλιοθερμικές ηλεκτρικές τεχνολογίες· ηλιοθερμικές τεχνολογίες· λοιπές ηλιακές τεχνολογίες

	Τεχνολογίες χερσαίας αιολικής ενέργειας και τεχνολογίες υπεράκτιων ανανεώσιμων πηγών ενέργειας
	Τεχνολογίες χερσαίας αιολικής ενέργειας· τεχνολογίες υπεράκτιων ανανεώσιμων πηγών ενέργειας

	Τεχνολογίες συσσωρευτών και αποθήκευσης ενέργειας
	Τεχνολογίες συσσωρευτών· τεχνολογίες αποθήκευσης ενέργειας

	Αντλίες θερμότητας και τεχνολογίες γεωθερμικής ενέργειας
	Τεχνολογίες αντλιών θερμότητας· τεχνολογίες γεωθερμικής ενέργειας

	Τεχνολογίες υδρογόνου
	Ηλεκτρολυτικές κυψέλες· κυψέλες καυσίμου υδρογόνου· λοιπές τεχνολογίες υδρογόνου

	Τεχνολογίες βιώσιμου βιοαερίου και βιομεθανίου
	Τεχνολογίες βιώσιμου βιοαερίου· τεχνολογίες βιώσιμου βιομεθανίου

	Τεχνολογίες δέσμευσης και αποθήκευσης διοξειδίου του άνθρακα
	Τεχνολογίες δέσμευσης διοξειδίου του άνθρακα· τεχνολογίες αποθήκευσης διοξειδίου του άνθρακα

	Τεχνολογίες δικτύου ηλεκτρικής ενέργειας
	Τεχνολογίες δικτύου ηλεκτρικής ενέργειας· τεχνολογίες ηλεκτρικής φόρτισης για τις μεταφορές· τεχνολογίες για την ψηφιοποίηση του δικτύου· λοιπές τεχνολογίες δικτύου ηλεκτρικής ενέργειας

	Τεχνολογίες πυρηνικής σχάσης
	Τεχνολογίες ενέργειας από την πυρηνική σχάση· τεχνολογίες του κύκλου πυρηνικού καυσίμου

	Τεχνολογίες βιώσιμων εναλλακτικών καυσίμων
	Τεχνολογίες βιώσιμων εναλλακτικών καυσίμων

	Τεχνολογίες υδροηλεκτρικής ενέργειας
	Τεχνολογίες υδροηλεκτρικής ενέργειας

	Λοιπές τεχνολογίες ανανεώσιμων πηγών ενέργειας
	Τεχνολογίες ωσμωτικής ενέργειας· τεχνολογίες ενέργειας περιβάλλοντος, εκτός των αντλιών θερμότητας· τεχνολογίες βιομάζας· τεχνολογίες αερίων από χώρους υγειονομικής ταφής· τεχνολογίες αερίων από μονάδες επεξεργασίας λυμάτων· λοιπές τεχνολογίες ανανεώσιμων πηγών ενέργειας

	Τεχνολογίες ενεργειακής απόδοσης που σχετίζονται με το ενεργειακό σύστημα
	Τεχνολογίες ενεργειακής απόδοσης που σχετίζονται με το ενεργειακό σύστημα· τεχνολογίες δικτύου θερμικής ενέργειας· λοιπές τεχνολογίες ενεργειακής απόδοσης που σχετίζονται με το ενεργειακό σύστημα

	Τεχνολογίες ανανεώσιμων καυσίμων μη βιολογικής προέλευσης
	Τεχνολογίες ανανεώσιμων καυσίμων μη βιολογικής προέλευσης

	Βιοτεχνολογικές λύσεις για το κλίμα και την ενέργεια·
	Βιοτεχνολογικές λύσεις για το κλίμα και την ενέργεια·

	Μετασχηματιστικές βιομηχανικές τεχνολογίες για την απανθρακοποίηση
	Μετασχηματιστικές βιομηχανικές τεχνολογίες για την απανθρακοποίηση

	Τεχνολογίες μεταφοράς και χρήσης CO2
	Τεχνολογίες μεταφοράς CO2· τεχνολογίες χρήσης CO2

	Τεχνολογίες αιολικής και ηλεκτρικής πρόωσης για τις μεταφορές
	Τεχνολογίες αιολικής πρόωσης· τεχνολογίες ηλεκτρικής πρόωσης

	Λοιπές πυρηνικές τεχνολογίες
	Λοιπές πυρηνικές τεχνολογίες

	Λοιποί τομείς καθαρών και αποδοτικών ως προς τη χρήση των πόρων τεχνολογιών
	Λοιπές καθαρές και αποδοτικές ως προς τη χρήση των πόρων τεχνολογίες

	Προηγμένα υλικά, τεχνολογίες κατασκευής και ανακύκλωσης
	Τεχνολογίες για νανοϋλικά· έξυπνα υλικά· προηγμένα κεραμικά υλικά· υλικά τεχνολογίας stealth· ασφαλή και βιώσιμα εκ σχεδιασμού υλικά· προσθετική κατασκευή· ψηφιακή ελεγχόμενη κατασκευή μικροακριβείας και μικρής κλίμακας κατεργασία/συγκόλληση με λέιζερ· τεχνολογίες για την εξόρυξη· για την επεξεργασία και την ανακύκλωση κρίσιμων πρώτων υλών και άλλων κατασκευαστικών στοιχείων (π.χ. καταλυτών, συσσωρευτών), συμπεριλαμβανομένων της υδρομεταλλουργικής εκχύλισης, της βιοέκπλυσης, της διήθησης με βάση τη νανοτεχνολογία, της ηλεκτροχημικής επεξεργασίας και της μαύρης μάζας

	Τεχνολογίες ζωτικής σημασίας για τη βιωσιμότητα, όπως ο καθαρισμός του νερού και η αφαλάτωση
	Τεχνολογίες καθαρισμού και αφαλάτωσης

	Τεχνολογίες κυκλικής οικονομίας
	Τεχνολογίες για την επαναχρησιμοποίηση και την ανακύκλωση ηλεκτρονικών ειδών (ηλεκτρονικά απόβλητα)· τεχνολογίες κυκλικής βιοοικονομίας (π.χ. για τη μετατροπή αποβλήτων σε πολύτιμα βιολογικά υλικά ή ενέργεια)

	Τομείς Βιοτεχνολογίας
	Βιοτεχνολογίες

	DNA/RNA
	Γονιδιωματική· φαρμακογονιδιωματική· συστηματική γονιδιακή έρευνα· γενετική μηχανική· ακολουθία/σύνθεση/ενίσχυση DNA/RNA· σκιαγράφηση γονιδιακής έκφρασης και χρήση τεχνολογίας αντιαίσθησης· σύνθεση DNA μεγάλης κλίμακας· νέες γονιδιωματικές τεχνικές· γονιδιακή καθοδήγηση.

	Πρωτεΐνες και άλλα μόρια
	Ακολουθία/σύνθεση/μηχανική/παρασκευή πρωτεϊνών και πεπτιδίων (συμπεριλαμβανομένων των ορμονών μεγάλων μορίων)· βελτίωση των μεθόδων διαχείρισης των φαρμάκων μεγάλων μορίων· πρωτεϊνωματική· απομόνωση και καθαρισμός πρωτεϊνών· σήμανση· προσδιορισμός των κυτταρικών υποδοχέων· ανάπτυξη πολυκλωνικών προϊόντων.

	Καλλιέργεια και μηχανική κυττάρων και ιστών
	Καλλιέργεια κυττάρων/ιστών· μηχανική ιστών (συμπεριλαμβανομένων των δομών στήριξης των ιστών και της βιοϊατρικής μηχανικής)· κυτταρική συγχώνευση· τεχνολογίες αναπαραγωγής υποβοηθούμενες από δείκτες· μεταβολική μηχανική· κυτταρικές θεραπείες· βιοεκτύπωση κυττάρων / οργάνων αντικατάστασης

	Βιοτεχνολογικές τεχνικές των λειτουργιών
	Ζύμωση με χρήση βιοαντιδραστήρων· βιοδιύλιση· βιοεπεξεργασία· βιοέκπλυση· βιοπολτοποίηση· βιολεύκανση· βιοαποθείωση· βιοαποκατάσταση· βιοανίχνευση· βιοδιήθηση και φυτοαποκατάσταση· μοριακή υδατοκαλλιέργεια· προστασία και απολύμανση, συμπεριλαμβανομένων των παραγόντων απολύμανσης του ανθρώπου· βιοκατάλυση, νέες τεχνικές δοκιμών, κατάλληλες για έλεγχο υψηλής απόδοσης· βελτίωση και βελτιστοποίηση της διαχείρισης βιοφαρμακευτικών προϊόντων και φαρμάκων προηγμένων θεραπειών

	Φορείς γονιδίων και RNA
	Γονιδιακή θεραπεία· φορείς ιών

	Βιοπληροφορική
	Κατασκευή βάσεων δεδομένων γονιδιωμάτων, πρωτεϊνικών ακολουθιών· μοντελοποίηση σύνθετων βιολογικών διεργασιών, συμπεριλαμβανομένης της συστημικής βιολογίας· ανάπτυξη εξατομικευμένης γονιδιωματικής

	Νανοβιοτεχνολογία
	Εφαρμογή των εργαλείων και των διαδικασιών των νανο/μικροκατασκευών στην κατασκευή συσκευών που επιτρέπουν τη μελέτη των βιοσυστημάτων, με εφαρμογές στη διαχείριση φαρμάκων, τη διαγνωστική, την παρασκευή φαρμάκων.

	Τομείς Αμυντικών 
Τεχνολογιών
	Τεχνολογίες

	Αντιαεροπορική και αντιπυραυλική άμυνα
	Ολοκληρωμένα πολυεπίπεδα συστήματα αντιαεροπορικής και αντιπυραυλικής άμυνας, αναχαιτιστές, συστήματα ανίχνευσης (ραντάρ)

	Πυροβολικό και προσβολή ακριβείας
	Συστήματα πυροβολικού, μεγάλης εμβέλειας προσβολή ακριβείας, προηγμένα πυρομαχικά

	Πύραυλοι και πυρομαχικά
	Κατευθυνόμενοι πύραυλοι και πυρομαχικά, συμβατικά πυρομαχικά, κεφαλές, προωθητικά

	Δρόνοι και  αντιδρονικά συστήματα
	Μη επανδρωμένα αεροσκάφη  (όλες οι κατηγορίες), συστήματα σμήνους, παρεμβολείς, συστήματα κατά των μη επανδρωμένων αεροσκαφών

	Στρατηγικοί παράγοντες διευκόλυνσης
	Διαστημικοί πόροι και η προστασία τους, επίγνωση της κατάστασης του  διαστήματος, διαστημικές υπηρεσίες  όπως γεωσκόπηση,  εντοπισμός θέσης,  πλοήγηση, χρονισμός  (PNT) και σφαλείς επικοινωνίες, προστασία υποδομών  ζωτικής σημασίας, ενεργειακή ασφάλεια

	Kυβερνοχώρος, ΤΝ και ηλεκτρονικός πόλεμος
	ΤΝ για τη διοίκηση και τον έλεγχο, κυβερνοάμυνα, πόλεμος των πληροφοριών, επιχειρήσεις ηλεκτρομαγνητικού φάσματος, συμπεριλαμβανομένων των συστημάτων ηλεκτρονικού πολέμου, ψηφιακός μετασχηματισμός των ενόπλων δυνάμεων, οπτρονική και τα συστήματα ραδιοσυχνοτήτων

	Στρατιωτική κινητικότητα
	Αποθηκευτικές και μηχανολογικές ικανότητες, βιώσιμη και ευέλικτη εφοδιαστική, προσθετική κατασκευή για τη συντήρηση της μάχης

	Χερσαίες μάχες
	Συστήματα άμεσης υποστήριξης πυρός, στρατιωτικά συστήματα, επανδρωμένα και μη επανδρωμένα επίγεια συστήματα

	Ναυμαχίες
	Επίγνωση της κατάστασης στη θάλασσα,  επιφανειακά και υποβρύχια επανδρωμένα και μη επανδρωμένα συστήματα μάχης, συστήματα πολέμου στον θαλάσσιο  βυθό και συστήματα ανθυποβρυχιακού πολέμου

	Αερομαχίες
	Συστήματα αερομαχίας, αερομεταφερόμενα συστήματα έγκαιρης προειδοποίησης, τακτικά και στρατηγικά συστήματα αεροπορικών μεταφορών, στροφειόπτερα, εναέριος ανεφοδιασμός καυσίμων

	Ιατρικά συστήματα (συμπεριλαμβανομένων των  αντιμέτρων)
	Πόλεμος ΧΒΡΠ, συμπεριλαμβανομένων ειδικών αισθητήρων και συστημάτων προστασίας, απολύμανσης και αποκατάστασης

	Τομείς υπεπροηγμένης
τεχνολογίας
	Τεχνολογίες

	Υπερπροηγμένη τεχνολογία
	Οι καινοτομίες στον τομέα της υπερπροηγμένης τεχνολογίας θα πρέπει να νοούνται ως οι καινοτομίες που έχουν τη δυνατότητα να προσφέρουν μετασχηματιστικές λύσεις, βασίζονται στην επιστήμη αιχμής, την τεχνολογία και τη μηχανική, συμπεριλαμβανομένης της καινοτομίας που συνδυάζει την πρωτοπορία στον φυσικό, βιολογικό και ψηφιακό τομέα. Η καινοτομία στον τομέα της υπερπροηγμένης τεχνολογίας μπορεί να είναι εγκάρσια και να εντοπίζεται στο σημείο τομής μεταξύ των ψηφιακών τεχνολογιών, των καθαρών και αποδοτικών ως προς τη χρήση των πόρων τεχνολογιών και των βιοτεχνολογιών. Μετασχηματιστικό δυναμικό μπορεί επίσης να προκύψει όταν συνδυάζονται οι τεχνολογίες στους τρεις τομείς STEP, για παράδειγμα, στα πεδία της νανοβιοτεχνολογίας ή της βιοπληροφορικής, των προηγμένων τεχνολογιών αποθήκευσης ενέργειας, όπως οι συσσωρευτές επόμενης γενιάς και οι υπερπυκνωτές, και των έξυπνων δικτύων. Μετασχηματιστικό δυναμικό υπάρχει επίσης όταν οι τεχνολογίες (π.χ. προηγμένοι ημιαγωγοί, κβαντικές τεχνολογίες, ηλιακές τεχνολογίες ή ρομποτική) απαιτούν ειδικές μεθόδους ανάπτυξης και παραγωγής για να ανταποκριθούν σε ένα αντίξοο περιβάλλον, όπως το διάστημα και η άμυνα, για παράδειγμα, στους τομείς της ασφαλούς διαστημικής επικοινωνίας. Οι τομείς, οι υποτομείς, οι εφαρμογές και οι ορισμοί υπερπροηγμένης τεχνολογίας ενδέχεται να αλλάξουν, καθώς οι τεχνολογίες και οι αγορές εξελίσσονται με την πάροδο του χρόνου

